****

**คำสั่งองค์การบริหารส่วนตำบลยะรัง**

**ที่ 679/2562**

**เรื่อง มอบอำนาจให้ผู้อำนวยการกอง**

**ปฏิบัติราชการแทนปลัดองค์การบริหารส่วนตำบล**


**.............................................................**

เพื่อให้การบริหารงานในองค์การบริหารส่วนตำบลยะรัง เป็นไปด้วยความเรียบร้อย เหมาะสม ชัดเจน และเกิดประโยชน์สูงสุดต่อทางราชการ อาศัยอำนาจตามความในมาตรา 60 แห่งพระราชบัญญัติสภาตำบล และองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงฉบับปัจจุบัน ประกอบกับมาตรา 15 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 และข้อ ๒๔๕ , ข้อ ๒๔๖ และข้อ ๒๔๗ แห่งประกาศคณะกรรมการพนักงานส่วนตำบลจังหวัดปัตตานี (ก.อบต.จังหวัดปัตตานี) เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 24 ตุลาคม 2545 และฉบับที่แก้ไขเพิ่มเติมถึงปัจจุบัน **องค์การบริหารส่วนตำบลยะรัง จึงมอบอำนาจให้ผู้อำนวยการกอง ปฏิบัติราชการแทนปลัดองค์การบริหารส่วนตำบล เฉพาะงาน ซึ่งไม่รวมถึงงานที่สงวนไว้เป็นอำนาจปลัดองค์การบริหารส่วนตำบล จึงแต่งตั้งพนักงานส่วนตำบล ตามเอกสาร แนบ ก ให้ผู้รับผิดชอบในการปฏิบัติราชการในหน้าที่ ดังต่อไปนี้ตามลำดับ**

**อนึ่งอำนาจหน้าที่ ความรับผิดชอบ ตามคำสั่งอื่นๆ ที่กำหนดในการรักษาราชการแทนตามกฎหมายว่าด้วยการนั้น คงมีผลต่อไป**

ทั้งนี้ ตั้งแต่บัดนี้เป็นต้นไป

สั่ง ณ วันที่ 18 เดือนพฤศจิกายน พ.ศ. 2562



(นายซูลกีฟลี เฮ็งปิยา)

นายกองค์การบริหารส่วนตำบลยะรัง

**แนบ ก**

**แนบท้ายคำสั่งที่ 679/2562 ลงวันที่ 18 พฤศจิกายน 2562**

**เรื่อง มอบอำนาจให้ผู้อำนวยการกอง**

**ปฏิบัติราชการแทนปลัดองค์การบริหารส่วนตำบล**

**1. นางรุสนี หะยีเต๊ะ ตำแหน่ง หัวหน้าสำนักปลัด(นักบริหารงานทั่วไป ระดับต้น) เลขที่ตำแหน่ง 31-3-01-2๑๐1-๐๐๑ ปฏิบัติราชการแทนปลัดองค์การบริหารส่วนตำบลยะรัง** ในการสั่งการ การอนุญาต การอนุมัติ ตอบรายงานผลการปฏิบัติราชการ ที่เป็นงานเร่งด่วน หรือดำเนินการอื่นใดที่พึงปฏิบัติ ได้ตามหนังสือสั่งการ ที่มีการทวงถามทางสื่องานท้องถิ่นอำเภอยะรัง ในความรับผิดชอบของ**สำนักงานปลัด** ภายใต้ระเบียบ ข้อบังคับ ของพระราชบัญญัติสภาตำบลและองค์การบริหารส่วนตำบล

**2. นางสาวแวซีดะ แวหะยี ตำแหน่ง ผู้อำนวยการกองคลัง (นักบริหารงานการคลัง ระดับต้น) เลขที่ตำแหน่ง 31-3-04-2102-001 ปฏิบัติราชการแทนปลัดองค์การบริหารส่วนตำบลยะรัง** ในการสั่งการ การอนุญาต การอนุมัติ ตอบรายงานผลการปฏิบัติราชการ ที่เป็นงานเร่งด่วน หรือดำเนินการอื่นใดที่พึงปฏิบัติ ได้ตามหนังสือสั่งการ ที่มีการทวงถามทางสื่องานท้องถิ่นอำเภอยะรัง ในความรับผิดชอบของ **กองคลัง และกองการศึกษา ศาสนาและวัฒนธรรม** ภายใต้ระเบียบ ข้อบังคับ ของพระราชบัญญัติสภาตำบลและองค์การบริหารส่วนตำบล

**3. นายแวอุเซ็ง มะลี ตำแหน่ง ผู้อำนวยการกองช่าง (นักบริหารงานช่าง ระดับต้น)เลขที่ตำแหน่ง 31-3-05-2103-001 ปฏิบัติราชการแทนปลัดองค์การบริหารส่วนตำบลยะรัง** ในการสั่งการ การอนุญาต การอนุมัติ ตอบรายงานผลการปฏิบัติราชการ ที่เป็นงานเร่งด่วน หรือดำเนินการอื่นใดที่พึงปฏิบัติ ได้ตามหนังสือสั่งการ ที่มีการทวงถามทางสื่องานท้องถิ่นอำเภอยะรัง ในความรับผิดชอบของ**กองช่าง** ภายใต้ระเบียบ ข้อบังคับ ของพระราชบัญญัติสภาตำบลและองค์การบริหารส่วนตำบล

**4. นายอิมรอน หะยีสามะ ตำแหน่ง นักวิชาการสาธารณสุขชำนาญการ รักษาราชการแทน ผู้อำนวยการกองสาธารณสุข เลขที่ตำแหน่ง 31-3-06-2104-001 ปฏิบัติราชการแทนปลัดองค์การบริหารส่วนตำบลยะรัง** ในการสั่งการ การอนุญาต การอนุมัติ ตอบรายงานผลการปฏิบัติราชการ ที่เป็นงานเร่งด่วน หรือดำเนินการอื่นใดที่พึงปฏิบัติ ได้ตามหนังสือสั่งการ ที่มีการทวงถามทางสื่องานท้องถิ่นอำเภอยะรัง ในความรับผิดชอบของ **กองสาธารณสุขและสิ่งแวดล้อม** ภายใต้ระเบียบ ข้อบังคับ ของพระราชบัญญัติสภาตำบลและองค์การบริหารส่วนตำบล